Lemvig Kommune - Sygepleje
Lemvig Kommune leverer sygepleje hvis du har behov ved akut eller kronisk sygdom, eller har et vanskeligt sygdomsforløb.
Du kan få hjælp til sygeplejeopgaver, som du er ude af stand til eller kun med vanskeligheder kan udføre på egen hånd. Alle borgere, som har brug for hjælp til sygeplejeopgaver, modtager det som udgangspunkt i en sygeplejeklinik.
Sygeplejeklinikkerne tilbyder professionelle omgivelser i et hygiejnisk miljø. Fordelen ved at komme på sygeplejeklinikken er, at du ikke er afhængig af at vente på, at sygeplejersken kommer til dig. Det giver dig større frihed til at planlægge din hverdag.
Sygeplejeklinikken tilbyder flere opgaver, blandt andet:
- Medicindosering
- Kateterpleje, inklusiv skift af kateter
- Måltagning til kompression strømper
- Inkontinensvejledning
- Blodtryk og blodsukker måling
- Stomipleje
- Øjen- og øredrypning
- Råd og vejledning
Sygeplejeklinikken har åben alle ugens dage efter aftale.
Du skal selv møde op på sygeplejeklinikken. På samme måde som hvis du skal til tandlægen, kan du evt. få hjælp fra pårørende, køre med offentlig transport, taxa eller andet. Der er ikke mulighed for tilskud til transport.
Kommunal sygepleje er gratis. Du skal selv medbringe din medicin, doseringsæsker, cremer, salver og eventuel speciel forbinding.
Her finder du sygeplejeklinikkerne
Sygeplejeklinik Syd
Tangsøgade 67
7650 Bøvling Kontakt: 24 97 15 46
Sygeplejeklinik Vest
7673 Harboøre Kontakt: 25 72 93 68
Sygeplejeklinik Lemvig
7620 Lemvig Kontakt: 22 52 17 85
Folder om Sygeplejeklinikker
Du kan læse mere om vores sygeplejeklinikker i denne folder.
7650 Bøvling
Kontakt: 24 97 15 46
Kontakt: 25 72 93 68
Kontakt: 22 52 17 85